FOTO ȘI VIDEO Incidente înainte de Dinamo - UTA, cu ultrașii Stelei la meci! Jandarmeria a folosit gaze lacrimogene
Incidente înainte de Dinamo - UTA Arad, meci care se dispută la București, pe "Arcul de Triumf", în ultima etapă a sezonului regulat.
Incidente înainte de Dinamo - UTA
UTA va fi susținută la această partidă și de ultrașii din Peluza Sud Steaua, galerie înfrățită cu cea a celor de la UTA.
Fanii Stelei au sosit la Arcul de Triumf cu tramvaiul 41, iar în preajma arenei au fost întâmpinați de jandarmi. La scurt timp a izbucnit un conflict între suporteri și forțele de ordine.
Jandarmii au folosit gaze lacrimogene după ce mai mulți suporteri nu au respectat indicațiile și le-au ordonat să se așeze la pământ.
Situația s-a calmat după câteva minute, iar fanii au intratat în stadion.
- Meciul Dinamo - UTA Arad se va disputa cu casa închisă.
Jandarmeria a anticipat prezența fanilor Stelei la meci
Înainte de meci, Jandarmeria București a emis un comunicat prin intermediul căruia a anunțat "măsuri suplimentare de control" pentru această partid, fiind de așteptat ca Peluza Sud Steaua să-și facă apariția alături de fanii celor de la UTA Arad, fiind binecunoscut faptul că cele două galerii sunt înfrățite.
"Pentru desfășurarea în condiții de ordine și siguranță publică a acestui eveniment sportiv, Jandarmeria Capitalei, alături de celelalte instituții cu atribuții în domeniu, va lua măsuri pentru deplasarea în condiții de siguranță a suporterilor la și de la stadion, precum și pentru asigurarea unui climat de siguranță la nivelul Capitalei.
Spectatorii vor avea acces în stadion începând cu ora 18:00, doar pe baza biletelor sau invitațiilor puse la dispoziție de organizator.
Pentru acest meci de fotbal, din rațiuni de securitate, vor fi adoptate măsuri suplimentare de control al autovehiculelor și persoanelor, cu scopul de a preveni introducerea în stadion atât a materialelor pirotehnice, cât și a altor obiecte interzise de cadrul normativ în vigoare.
De asemenea, menționăm faptul că, deși a fost agreată prezența și altor suporteri din București în zona destinată galeriei echipei oaspete, din rațiuni care privesc buna desfășurare a evenimentului sportiv, organizatorul acestuia nu va permite afișarea altor însemne în afara de cele care aparțin echipei FC UTA Arad", a transmis Jandarmeria București.
Urmăriți SPORT.RO și pe Google News